stanford-oval/wikipedia huggingface dataset:
באסטה ריימס

| --- | --- |

 לידה:  20 במאי 1972 (בן 52) איסט פלאטבוש, ארצות הברית 
 שם לידה:  Trevor George Smith Jr. 
 שם במה:  Busta Rhymes 
 מוקד פעילות:  ברוקלין, ניו יורק
 תקופת הפעילות:  מ-1991
 מקום לימודים:  תיכון ג'ורג' וסטינגהאוס לקריירה והכשרה טכנית, תיכון סמואל ג. טילדן, תיכון יוניונדייל 
 סוגה:  ראפ, היפ הופ
 שפה מועדפת:  אנגלית 
 חברת תקליטים:  יוניברסל רקורדס, פליפמוד אנטרטיינמנט
 www.bustarhymes.com
 פרופיל ב-IMDb
 
הידוע בשם השמה באסטה ריימס (Busta Rhymes)
טרוור ג'ורג' סמית' ג'וניור (באנגלית: Trevor George Smith Jr; נולד ב-20 במאי 1972), הידוע בשם השמה באסטה ריימס (Busta Rhymes), הוא ראפר ושחקן קולנוע אמריקאי. ריימס היה מועמד לשניים עשר פרסי גראמי אך לא זכה .
ריימס הוציא כ-11 אלבומים נכון ל-2025.
ביוגרפיה

טרוור סמית נולד בברוקלין, ניו יורק להורים מוסלמים ג'מייקנים. בגיל 12 עבר עם משפחתו ליוניונדייל, פרבר של ניו יורק, שם גדל.
בשנת 1991 הוא נזרק מבית הספר והחל לעסוק במוזיקה.
קריירה מוזיקלית

סמית' החל את הקריירה שלו בגיל 17 בהרכב לידרס אוף ניו סקול. ההרכב חתם בחברת התקליטים אלקטרה רקורדס והחלו להופיע כלהקת חימום בסיבוב ההופעות של פאבליק אנמי שם גם סמית' קיבל את הכינוי שלו 'באסטה ריימס' מצ'אק די, חבר בהרכב פאבליק אנמי.
ההרכב הוציא אלבום בכורה בשנת 1991 בשם "A Future Without a Past" ואת האלבום השני "T.I.M.E. (The Inner Mind's Eye)" בשנת 1993. זמן קצר לאחר צאת האלבום התפרק ההרכב בגלל חילוקי דעות ועימותים בין חברי הלהקה.
אחרי פירוק ההרכב באסטה הוא היחידי שהמשיך לעסוק במוזיקה ובשנת 1994 הקים לייבל משלו שעם הזמן הפך לחברת תקליטים, פליפמוד אנטרטיינמנד רקורדס.
בשנת 1996 יצא אלבום סולו הראשון שלו "The Coming" בחברת התקליטים 'אלקטרה רקורדס'. האלבום הצליח מאוד ומכר פלטינה.
שני סינגלים יצאו מהאלבום הזה: "Woo Hah!! Got You All in Check" שהצליח מאוד והסינגל השני, "It's a Party" שהצליח מעט פחות.
בשנת 1997 יצא האלבום השני שלו, "When Disaster Strikes". האלבום הצליח למכור הרבה העתקים ונחשב להצלחה גדולה. שני הסינגלים מתוכו הצליחו מאוד: "Put Your Hands Where My Eyes Could See" ו-"Dangerous".
בשנת 1998 הוא הוציא לאור את אלבום הסולו השלישי שלו "E.L.E. (Extinction Level Event): The Final World Front". מתוכו יצאו שני סינגלים: "Gimme Some More" והדואט עם ג'נט ג'קסון, "What's It Gonna Be?!".
בשנת 1999 באסטה ריימס נעצר על ידי המשטרה על אחזקת אקדח ללא רישיון וקיבל 5 שנות מאסר על תנאי. חברת התקליטים 'אלקטרה רקורדס' נבהלו מההד התקשורתי השלילי שהיה סביבו באותו זמן והפחיתו לו את שעות ההקלטה באולפן. הדבר גרם לזעם מצד באסטה ריימס שרצה לעזוב את החברה אך נאלץ להוציא עוד אלבום ב'אלקטרה'. בשנת 2000 הוא הוציא לאור את האלבום 'Anarchy' דרך אלקטרה ומיד עזב את חברת התקליטים וחתם על חוזה בחברת ג'יי רקורדס.
בשנת 2001 הוא הוציא אלבום אוסף שכלל את הלהיטים הגדולים ביותר שלו. זה היה אלבום הראשון של באסטה בחברת התקליטים החדשה שלו, 'ג'יי רקורדס'.
מאוחר יותר באותה שנה יצא אלבום החמישי שלו "Genesis" שכלל בתוכו שיתופי פעולה עם פי דידי, מרי ג'יי בלייג' וקליס, פארל ויליאמס ועוד.
שני סינגלים יצאו מתוך האלבום: ""Break Ya Neck" ו- "Pass The Courvoisier Part 2" שהצליח היטב גם באירופה והגיע לעשרת הגדולים במצעד של בריטניה. למרות הצלחת הסינגלים האלבום לא מכר כמו קודמיו.
בשנת 2002 יצא אלבום הסולו השישי שלו, " It Ain't Safe No More". לעומת האלבום הקודם האלבום הזה הצליח היטב במכירות כמו גם שני הסינגלים בו: "I Know What You Want"- דואט עם מריה קארי ו- "Make It Clap".
בשנת 2004 באסטה עזב את 'ג'יי רקורדס' וחתם ב'אפטרמת' אנטרטיינמנט/אינטרסקופ רקורדס, שתיהן בראשותו של ד"ר דרה.
האלבום השביעי שלו, "The Big Bang" שיצא בשנת 2006 הוא האלבום המצליח ביותר שלו אי פעם. האלבום הצליח למכור 209,000 העתקים בשבוע הראשון, הגיע למקום הראשון במצעד בילבורד 200 ולמקום ה-19 במצעד הבריטי (הדירוג הגבוה ביותר שלו במצעד הבריטי). לפני שהאלבום יצא, מספר שירים שלו דלפו לאינטרנט ועל כן הוא נאלץ להוציא מספר שירים מהאלבום ולהקליט חדשים ברגע האחרון.
ביולי 2008 באסטה ריימס עזב את אינטרסקופ ואפטרמת' בגלל חילוקי דעות.
ב-19 במאי 2009 יצא האלבום השמיני שלו, "Back on My B.S" בחברת התקליטים יוניברסל רקורדס.
בשנת 2025 שיחק בתפקיד קטן בסרט "האקדח מת מצחוק ½4: חוק הקשיחות" (אנ').
דיסקוגרפיה

1996- 'The Coming'
1997- 'When Disaster Strikes'
1998- 'E.L.E. (Extinction Level Event): The Final World Front'
2000- 'Anarchy'
2001- 'Genesis'
2002- 'It Ain't Safe No More'
2006- 'The Big Bang'
2009- 'Back on My B.S'
Year of the Dragon' -2012'
2020 - Extinction Level Event 2: The Wrath of God
2023 - Blockbusta
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס המוזיקה של MTV אירופה | אייקון גלובלי | זכייה |  |
הערות שוליים

↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| --- | --- |
בקרת זהויות :  PLWABN: 9810560092705606  BNE: XX1534534  BnF: cb13991843q (data)  GND: 135195853  ISNI: 0000 0001 2280 7954  LCCN: no96066246  MusicBrainz: 10a9ff92-9637-4498-afea-7044b2ab0dc0  NKC: xx0024753  SELIBR: 329111  SUDOC: 078076021  VIAF: 61741471   WorldCat (עם VIAF): 61741471
ג'ורדן אי. קופר

| --- | --- |
אין תמונה חופשית
 לידה:  1995 (בן 30 בערך) 
 מדינה:  ארצות הברית 
 פרופיל ב-IMDb
 
ג'ורדן אי. קופר (באנגלית: Jordan E. Cooper; נולד ב-1995) הוא מחזאי, שחקן ובמאי אמריקאי שהבכורה שלו בברודוויי עם "Ain't No Mo'" (אנ') הייתה מועמדת לשישה פרסי טוני וזכה בפרס אובי. זה הפך אותו למחזאי השחור האמריקאי הצעיר ביותר שמחזה שלו הוצג בברודוויי.
הוא היוצר, מנהל המופע והמפיק בפועל של הסיטקום המועמד לפרס אמי "The Ms. Pat Show" (אנ'). הוא גם שיחק ב-MC Tyrone בעונה השלישית של הסדרה "פוזה".
יצירות אחרות כוללות את "Black Boy Fly", ו-"Mama Got a Cough" שהניו יורק טיימס כינה "התיאטרון הטוב ביותר של 2020".
בשנת 2025 שיחק בסרט "שישי הפוך 2" בתור ג'ט.
פרסים ומועמדויות

| שנה | פרס | קטגוריה | תפקיד | זכית |
| --- | --- | --- | --- | --- |
| 2023 | פרס טוני | השחקן הטוב ביותר במחזה | פיצ'ז ב-"Ain't No Mo'" | מועמדות |
הערות שוליים

↑  "Jordan E. Cooper Biography". www.broadway.com. נבדק ב-2022-10-23.
↑  Tran, Diep (2022-10-17). "See the work of these Black theatre artists in New York this fall". New York Theatre Guide (באנגלית). נבדק ב-2022-10-23.
↑  "Jordan E. Cooper: Credits, Bio, News & More". www.broadwayworld.com (באנגלית). נבדק ב-2022-10-23.
↑  "Jordan E. Cooper". www.whiting.org. נבדק ב-2022-10-23.
↑  Grant, Kayla. "How a 26-year-old entertainer went from sitting outside Broadway shows he couldn't afford to running a BET sitcom". businessinsider.com (באנגלית אמריקאית). נבדק ב-2022-10-23.
| --- | --- |
בקרת זהויות :  LCCN: no2021135682  VIAF: 38163753482234271232   WorldCat (עם VIAF): 38163753482234271232
סי-סי-אייץ' פאונדר

| --- | --- |

 לידה:  25 בדצמבר 1952 (בת 72) ג'ורג'טאון, גיאנה 
 שם לידה:  Carol Christine Hilaria Pounder 
 מדינה:  ארצות הברית, גיאנה 
 תקופת הפעילות:  מ-1979 
 מקום לימודים:  מכללת איטקה 
 https://cchpounder.net/
 פרופיל ב-IMDb
 
קרול כריסטין הילריה פאונדר (באנגלית: Carol Christine Hilaria Pounder; נולדה ב-25 בדצמבר 1952), המוכרת בשם הבמה סי-סי-אייץ' פאונדר, היא שחקנית אמריקאית ילידת גיאנה. היא קיבלה ארבע מועמדויות לפרס אמי על תפקידיה בסדרות "תיקים באפלה", "ER", "המגן" ו"סוכנות הבלשיות מספר 1".
פאונדר גילמה את ד"ר אנג'לה היקס בסדרת הדרמה הרפואית ER"‏ (1994–1997)", את קפטן קלודט ווימס בסדרת הדרמה המשטרתית "המגן" (2002–2008), את איירין פרדריק בסדרת המדע בדיוני "מחסן סודי 13" (2009–2014), את התובעת המחוזית טייני פטרסון בסדרת הדרמה והפשע "ילדי האנרכיה" (2013–2014), ואת הבודקת הרפואית ד"ר לורטה ווייד בסדרת הדרמה המשטרתית "NCIS: ניו אורלינס" (2014–2021).
בקולנוע, היא הופיעה בסרטים כמו "כל הג'אז הזה" (1979), "הכבוד של פריצי" (1985), "קפה בגדד" (1987), "גלויות מהחיים" (1990), "פסיכו 4: ההתחלה" (1990), "בני וג'ון" (1993), "עימות חזיתי" (1997), "סוף העולם" (1999), "היתומה" (2009), "אווטאר" (2009), "בני הנפילים: עיר של עצמות" (2013) ו"גודזילה: מלך המפלצות" (2019).
ביוגרפיה

פאונדר נולדה ב-25 בדצמבר 1952 בג'ורג'טאון, גיאנה הבריטית (כיום גיאנה), בתם של וונלד ארלינגטון פאונדר ובטסי אניד ארנלה (לבית ג'יימס). שמה המלא, קרול כריסטין הילריה פאונדר, הוא על שם הסבתות והסנדקות שלה. היא גדלה במטע סוכר שאביה ניהל. בצעירותה עברה להתגורר בלונדון, אנגליה לאחר שאימה קיבלה שם עבודה בשגרירות ארצות הברית. פאונדר למדה בפנימייה קתולית בסאסקס, דרום-מזרח אנגליה.
היא החלה לימודים במכללת הייסטינגס (אנ') לאמנויות וטכנולוגיה, שם למדה פאונדר ציור, אך נשרה כסטודנטית שנה ראשונה לאחר שעברה לארצות הברית. משפחתה כבר התיישבה בניו יורק בזמן שלמדה במכללה. פאונדר סיימה לימודי תואר ראשון בחוג למשחק במכללת אית'קה (אנ') שבאית'קה, ניו יורק בשנת 1975. פאונדר הצהירה שהוריה לא תמכו בבחירתה להיות שחקנית, כאשר אמה רצתה במקום זאת שפאונדר תהיה מגישת חדשות.
קריירה

הופעתה הקולנועית הראשונה של פאונדר הייתה בדרמה המוזיקלית "כל הג'אז הזה" ב-1979. פריצתה של פאונדר הייתה 9 שנים לאחר מכן ב-1987 בסרט הגרמני "קפה בגדד" בו גילמה פאונדר את דמותה הראשית של ברנדה, שנתיים קודם לכן הופיעה בתפקיד משני בקומדיית הפשע "הכבוד של פריצי".
עד לתחילת שנות ה-90, הופיעה פאונדר בהופעות אורח בסדרות טלוויזיה כמו "קגני ולייסי", "בלוז לכחולי המדים", "פרקליטי אל איי", "מיאמי מחלק מוסר", "זינוק לאתמול" ו"משפחת קוסבי". הופעות מצליחות אלה, נוסף להשתתפות בסרטים "גלויות מהחיים", "בני וג'ון" ו"רובוקופ 3" הובילו את פאונדר לתפקיד מפתח מבחינתה בשלוש עונות בסדרה "ER" בהן הופיעה כד"ר אנג'לה היקס וזכתה על תפקידה במועמדות לפרס אמי. הופיעה בעונה השנייה של "תיקים באפלה", בה גילמה בתפקיד אורח סוכנת בשם סוזי קאזדין וזכתה למועמדות אמי שנייה. את שנות ה-90 סגרה פאונדר עם שתי הופעות בסרטי האקשן שוברי קופות, "עימות חזיתי" בתור ד"ר הוליס מילר המשתתפת בניתוח החלפת הפנים ו"סוף העולם" בו הופיעה בדמותה של בלשית משטרת ניו יורק מארג' פרנסיס אשר הופכת לפעילה בכירה בארגונו של השטן (גבריאל ביירן).
ב-2002 החלה פאונדר להופיע בסדרת הפשע "המגן" בתור הבלשית קלודט וימס, על עבודתה בסדרה במשך שש שנים רצופות קיבלה פאונדר מועמדות לפרס אמי, שלישית במספר.
פאונדר קיבלה ביקורות טובות על הופעתה הביוגרפית בתור ויני מדיקיזלה-מנדלה, פוליטיקאית דרום אפריקאית ואשתו של נשיא דרום אפריקה לשעבר נלסון מנדלה בסרט "גאולה: סיפורו של סטן טוקי וויליאמס".
בשנת 2009 נבחרה פאונדר לשחק בהפקת הענק של ג'יימס קמרון "אווטאר", בו גילמה את דמותה של מו'אט, המנהיגה הרוחנית של שבט האומטקייה ואימה של נסיכת השבט נייטירי (זואי סלדנה).
בנוסף הופיעה פאונדר בסרט האימה "היתומה" בתור האחות אביגיל וסיפקה הופעת אורח בסדרה "סוכנות הבלשיות מספר 1" אשר העניקה לה מועמדות מספר ארבע לפרס אמי.
בשנת 2013 היה לה תפקיד חוזר בעונה השישית של סדרת דרמת הפשע "ילדי האנרכיה" ברשת הטלוויזיה FX Networks, בתור טייני פטרסון, ושבה לדמות אורחת בעונתה השביעית והאחרונה. היא כיכבה בסרט הפנטזיה "בני הנפילים: עיר של עצמות", המבוסס על ספרה של קסנדרה קלייר "בני הנפילים".
בשנת 2014 ביצעה הופעת אורח בסדרת המשטרה "NCIS", בתור ד"ר לורטה וויד, קצינת רפואה של המשטרה. באותה שנה החלה לגלם את דמות זו בסדרת הספין אוף "NCIS: ניו אורלינס" כאשר היא חלק מצוות השחקנים הראשי, ונכון להיום במשך 6 עונות.
בשנת 2018 דיבבה את דמותו של קונגווה, הצב הזקן והחכם בסדרת האנימציה "משמר האריות" בערוץ דיסני. באוקטובר 2018 היא הופיעה בהפקה הלונדונית של המחזה "Wicked".
בשנת 2019 גילמה את הסנאטורית וויליאמס בסרט "גודזילה: מלך המפלצות" לצדם של קייל צ'נדלר, ורה פרמיגה וסאלי הוקינס.
בשנת 2022 שבה לגלם את דמותה של מו'אט בסרט "אווטאר: דרכם של המים" בבימויו של ג'יימס קמרון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1979 | כל הג'אז הזה | בלייק |  |
| 1979 | Coriolanus | ולריה |  |
| 1980 | Union City | מיס לואיס |  |
| 1982 | I'm Dancing as Fast as I Can | אן |  |
| 1985 | הכבוד של פריצי | דבורה |  |
| 1987 | קפה בגדד | ברנדה |  |
| 1990 | גלויות מהחיים | ג'ולי מרסדן |  |
| 1992 | חשיבותה של רצינות | מיס פריזם |  |
| 1993 | בני וג'ון | ד"ר גארבי |  |
| 1993 | רובוקופ 3 | ברטה |  |
| 1993 | סליבר | ויקטוריה הנדריקס |  |
| 1995 | סיפורים מהצד האפל | איירין |  |
| 1996 | אלאדין ומלך הגנבים | אורקל | דיבוב |
| 1997 | עימות חזיתי | הוליס מילר |  |
| 1998 | Melting Pot | לוסינדה דייוויס |  |
| 1999 | Funny Valentines | אתל בי |  |
| 1999 | The Big Day | פרל |  |
| 1999 | סוף העולם | הבלשית מארג' פרנסיס |  |
| 2001 | Things Behind the Sun | שופטת |  |
| 2002 | Tét Grenné | סאלי |  |
| 2002 | Baby of the Family | בלום |  |
| 2008 | Rain | מיס אדמס |  |
| 2009 | היתומה | אביגיל |  |
| 2009 | Superman/Batman: Public Enemies | אמנדה וולר | דיבוב |
| 2009 | אווטאר | מו'אט |  |
| 2010 | My Girlfriend's Back | קונסטנס |  |
| 2013 | Home Again | דולסי מורילנד |  |
| 2013 | בני הנפילים: עיר של עצמות | מאדאם דורותיאה |  |
| 2014 | באטמן: מתקפה על ארקהם | אמנדה וולר | דיבוב |
| 2019 | גודזילה: מלך המפלצות | הסנאטורית וויליאמס |  |
| 2022 | אווטאר: דרכם של המים | מו'אט |  |
| 2023 | רסטין | אנה ארנולד הדג'מן (אנ') |  |
| 2025 | האקדח מת מצחוק ½4: חוק הקשיחות (אנ') |  |  |
| 2025 | אווטאר: אש ואפר | מו'אט |  |
אריק סטולץ

| --- | --- |

 לידה:  30 בספטמבר 1961 (בן 63) ויטייר, ארצות הברית 
 מדינה:  ארצות הברית 
 תקופת הפעילות:  מ-1978 
 מקום לימודים:  אוניברסיטת דרום קליפורניה  בית ספר לאמנויות הבמה של אוניברסיטת דרום קליפורניה  תיכון סן מרקוס 
 מספר צאצאים:  1 
 פרסים והוקרה:  פרס עולם התיאטרון (1989) 
 פרופיל ב-IMDb
 
אריק המילטון סטולץ (באנגלית: Eric Stoltz; נולד ב-30 בספטמבר 1961)
הוא שחקן, מפיק ובמאי אמריקאי מועמד פרס גלובוס הזהב על תפקידו בסרט "מסכה". מוכר בנוסף בזכות הופעותיו בסרטים "ספרות זולה" "אפקט הפרפר" ובסדרות "קפריקה" ו"שיקגו הופ".
ביוגרפיה

סטולץ נולד בעיר וויטייר שבקליפורניה למורה ולכנרית אוולין ווטר ולמורה ג'ק סטולץ.
גדל בסמואה האמריקנית ובסנטה ברברה ולמד ב"אוניברסיטת דרום קליפורניה", משם נשר לאחר שנה אחת. יש לו שתי אחיות.
קריירת משחק > קולנוע

סטולץ לוהק לתפקיד מרטי מק'פליי בסרט "בחזרה לעתיד" אך לאחר חמישה שבועות של צילומים הוא פוטר ומייקל ג'יי פוקס החליף אותו. רוברט זמקיס, במאי הסרט, אמר שסטולץ נתן הופעה מצוינת אבל חסרו לו היכולות הקומיות שזמקיס חיפש.
התפרסם לראשונה בדרמה של פיטר בוגדנוביץ' "מסכה" בתור הנער רוקי דניס שנולד עם פרצוף מעוות בשל מחלה נדירה, התפקיד בו התפרסם לראשונה גם העמיד את סטולץ לפרס גלובוס הזהב.
בשנת 1989 זכה סטולץ בפרס התיאטרון העולמי והועמד לפרס הטוני על תפקידו במחזה "העיר שלנו".
סטולץ המשיך לצבור ניסיון משחק בדרמות "משהו נפלא", "אמרי לי כן" ובסרט "ממפיס בל" בתור סמל דני, טכנאי הרדיו של צוות ה-B-17 מבצר מעופף "ממפיס בל". שיחק גם בסרט ההמשך למותחן האימה הבדיוני המצליח "הזבוב".
ב-1994 שיחק כשחקן משנה בסרט הקאלט של קוונטין טרנטינו "ספרות זולה" בתפקיד סוחר ההרואין לאנס, אליו פונה וינסנט וגה (ג'ון טרבולטה) לעזרה כדי להציל את חייה של מיה וולאס (אומה תורמן).
בשנה זו שיחק בהפקת פשע נוספת, "להרוג את זואי", בתפקיד הראשי בתור פורץ הכספות זד.
השתתף בנוסף גם בדרמת ההתבגרות "נשים קטנות".
ב-1995 הופיע בדרמת המלחמה התקופתית "רוב רוי" בתור אלן מק'דונלד חברו של המנהיג הסקוטי רוברט רוי מק'גרגור (ליאם ניסן).
בסוף שנות ה-90 שיחק במותחנים "אנקונדה" בתפקיד הפרופסור לאנתרופולוגיה ד"ר סטיבן קול, " רב מכר לרצח" ובדרמה הטלוויזיונית "התשוקה של איין ראנד", בה גילם את הפסיכולוג נת'ניאל ברנדן ומאהבה של הפילוסופית איין ראנד (הלן מירן).
ב-2003 שיחק בקומדיה "חוקי המשיכה" בתור המורה לאנס לאווסון וב-2004 בדרמה המדע בדיונית "אפקט הפרפר" בתור ג'ורג', אביה המתעלל של קיילי מילר.
קריירת משחק > טלוויזיה

סטולץ התפרסם בטלוויזיה בשישה פרקים בקומדיית המצבים "משתגעים מאהבה" ובעונה החמישית של סדרת הדרמה "שיקגו הופ", בה שיחק בתפקיד ד"ר אריק ייטס.
ב-2005 הופיע סטולץ במיני סדרה הבדיונית "המשולש" בתור הכתב הווארד גרגורי תומאס.
סטולץ ביים שני פרקים בסדרת הדרמה "האנטומיה של גריי" והופיע בשלושה בתפקיד הרוצח השכיר ויליאם דן.
ב-2010 שיחק בתפקיד הראשי בסדרה "קפריקה" וביים פרק אחד מתוכה, ביים בנוסף שלושה פרקים בדרמה המוזיקלית " Glee".
קריירת משחק > טלוויזיה > בימוי

ביים סדרות טלוויזיה רבות, בהן: "מזכירת המדינה", "המדריך לרוצח", "קליפורניקיישן", "צווארון לבן", "מרפאה פרטית", "נאשוויל", "ניפ/טאק", "בוסטון ליגל", "להתחיל מחדש" ו"חוק וסדר".
ביים את סרטו הקולנועי הראשון בשנת 2017 "דירוג כיתתי", בהשתתפותם של קריסטין צ'נוות', ברוס דרן ואוליביה הולט.
פילמוגרפיה

נעורים בקצב מהיר (1982)
החיים הפרועים (1984)
גולשים 2 (1984)
מסכה (1985)
הילדים החדשים (1985)
שם קוד: ארמלד (1985)
משהו נפלא (1987)
אחות, אחות (1987)
לב- ארי (1987)
הזבוב 2 (1989)
אמרי לי כן (1989)
ממפיס בל (1990)
כסף (1991)
בחזרה לחיים (1992)
סינגלס (1992)
לב הצדק (1993) - סרט טלוויזיה
תנועה אחת ארבע נשימות (1993)
ערום בניו יורק (1993)
להרוג את זואי (1994)
ספרות זולה (1994)
נשים קטנות (1994)
אשה גנובה (1994)
רוב רוי (1995)
פלוק (1995)
הנבואה (1995)
בועטים וצורחים (1995)
אל תסתכל אחורה (1996)
צלילי אהבה (1996)
שני ימים באל. איי. (1996)
ג'רי מגווייר (1996)
תככים בטלסה (1997)
אנקונדה (1997)
גבר קנאי (1997)
ממסיבה למסיבה (1997)
רב מכר לרצח (1999)
התשוקה של איין ראנד (1999)
קו הקופים (2000)
בית האשליות (2000)
הטריפ שלי בהארוורד (2001)
חוקי המשיכה (2002)
הילד השמן בעולם (2003)
אפקט הפרפר (2004)
ירח דבש (2005)
5 עד 7 (2015)
הריח שלה (2018)
Class Rank‏ (2018)
מחסל עם מזל (2019)
פילמוגרפיה > טלוויזיה

The Fall Guy ‏ (1983)
מקום אחר (1983)
משתגעים מאהבה (1998-1994)
הרקולס (1998-1999)
שיקגו הופ (1998-1999)
Our Guys: Outrage at Glen Ridge‏ (1999) - סרט טלוויזיה
Common Ground ‏(2000) - סרט טלוויזיה
להתחיל מחדש (אנ') (2002-2001)
מחוץ לסדר (2003)
המשולש (2005)
ויל וגרייס (2003)
קרוב לבית (2007)
האנטומיה של גריי (2009)
קפריקה (אנ') (2010)
Made in Jersey‏ (2012)
מרון (2013)
רמת ורבר

| --- | --- |

פארק יד לבנים שבשכונה
 מידע
 עיר:  פתח תקווה
 מדינה:  ישראל
 תאריך ייסוד:  שנות ה־50 של המאה ה־20 
 על שם:  פישל ורבר
 אוכלוסייה:  22,000
 קואורדינטות:  32°05′14″N 34°52′39″E﻿ / ﻿32.087167797601°N 34.877506325118°E﻿ / 32.087167797601; 34.877506325118
 שכונות נוספות בפתח תקווה
  (למפת גוש דן מוגדלת) רמת ורבר(למפת גוש דן רגילה) רמת ורבר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת ורבר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת ורבר
 
מוזיאון פתח תקווה לאומנות
הארכיון לתולדות פתח תקווה ע"ש עודד ירקוני
האגם המרכזי בגן החי
רמת ורבר היא שכונה בפתח תקווה, הנקראת על שמו של פישל ורבר, שכיהן כמזכיר מועצת פועלי פתח-תקווה והיה מנהיג הפועלים בארץ ישראל. השכונה גובלת ברחוב קפלן במערב, ברחוב ז'בוטינסקי בצפון, ברחוב יצחק שדה במזרח וברחוב ארלוזורוב בדרום. כיום, חיים בשכונה כ-22,000 תושבים.
אופי הבנייה בשכונה מאופיין בבניינים שנבנו בטורים בראשית שנות ה-50.
מיקום ותיאור

רמת ורבר ממוקמת במרכז פתח תקווה, בקרבת בית חולים בילינסון, גן החי, מוזיאונים רבים, בתי ספר וגנים.
גבולות השכונה: מערב-רח' קפלן, צפון-ז'בוטינסקי, מזרח-יצחק שדה, דרום-ארלוזורוב. שכונת רמת ורבר מקיפה היום את מרבית השטח הבנוי במערב העיר.
השכונה מורכבת: משיכוני חברת נוה-עובד, בניינים טוריים דו-משפחתיים, שנבנו בראשית שנות החמישים, בניינים בני שלוש קומות, שנבנו בטורים ואוכלסו במפוני מעברת עמישב. שטחו של גן יד-לבנים היה "מושב קרת". שיכון עובדים – גוש בניינים המשתרע מחטיבת אחד-העם ומערבה, וכולל בתוכו בניינים רבי-קומות ובניינים בני 4 קומות. בתים אלו נבנו בשנת 1974 לזוגות צעירים. שיכון עובדי ביה"ח בלינסון (תל-נטע) – הוקם בשנת 1951, ביוזמת ועד עובדי ביה"ח ובמימונה של קרן הפנסיה של עובדי קופת-חולים. קרבתו של השיכון לבית החולים מקלה את ניידותם של העובדים בשעות בלתי קבועות ביום ובלילה. בשיכון נבנו 54 בתים חד-קומתיים,על שטח של כחצי-דונם, שבו פיתחו גינות ומשקי עזר. העירייה חיברה את השיכון למערכת הביוב המרכזית ונסללו בשכונה כבישים.
היסטוריה

השכונה הוקמה בשטח שהיה בו פרדס וגן עצי פרי של ליאו וייס. בסמוך לפרס היו כרמים נוספים שהשתרעו עד לבילינסון. האדמה נרכשה על ידי הקרן הקיימת לישראל ומועצת פועלים.
אוכלוסייה

השכלה – כמחצית מתושבי השכונה הם ללא בגרות, כ־26 אחוזים בעלי בגרות וכ-27 אחוזים אקדמאיים. הנתונים משתנים כל הזמן וזאת משום קליטת העלייה וכניסתם של צעירים רבים לשכונה.
מוצא – כארבעים אחוזים ממוצא אירופאי ברית המועצות, כ־28 אחוזים יוצאי אסיה- אפריקה, כ־27 אחוזים ישראלים ואחוז או שניים אמריקאיים. כ־18 אחוזים מכלל האוכלוסייה ברמת ורבר הם אנשים שהגיעו בעליה של שנות התשעים וכל השאר ישראלים.
תעסוקה – כמעט מחצית מתושבי השכונה משתייכים לצווארון הכחול, מעל לעשרים אחוזים לצווארון הלבן וכעשרים אחוזים מובטלים.
בנייה

הבנייה ברמת ורבר היא חדשה וותיקה ופעמים רבות ניתן למצוא בתים ישנים מאוד לצד בתים חדשים יותר. יש בנייני דירות שנבנו בשנות ה-50 (למשל חלק מהבניינים ברחוב הראשי של פתח תקווה ז'בוטינסקי) לצד דירות שנבנו בשנת 2000 באותו הרחוב. רוב הדירות ברמת ורבר הן בעלות פרטית (מעל לחמישים אחוזים מהדירות) וכ־37% אחוזים שוכרים דירות בשכונה זו. רוב הדירות (לפחות מחצית מהדירות בשכונה) בעלות שלושה חדרים, כ־19% ארבעה חדרים, 17% שני חדרים וכל השאר הן דירות קטנות בעלות חדר וחדר וחצי או דירות מאוד גדולות, למשל דירות פנטהאוז ובתים בהם יש שישה חדרים ויותר. מדי שנה עולה ערך הדירות המוצעות למכירה. למשל, ערך דירה שהוצעה בשנת 2004 בכ־480 אלף ₪ ברמת ורבר פתח תקווה שווה מעל 900 אלף ₪ נכון לשנת 2014.
בשנים האחרונות עיריית פתח תקווה מקדמת התחדשות עירונית מאסיבית בשכונה זו, הצפי שבעשור הקרוב השכונה תשנה את פניה ותהיה עם מספר רב של בנייני רבי קומות בסמיכות לרכבת הקלה ולשכונה השכנה נווה גן.
תחבורה

הקו האדום של הרכבת הקלה עובר לעבור בגבול הצפוני של השכונה, ותחנת דנקנר היא התחנה היחידה לאורך גבול השכונה.
חינוך

יש לפחות 9 בתי ספר באזור: 3 בתי ספר חרדיים יסודיים, בית ספר יסודי אחד ממלכתי-דתי, 3 בתי ספר ממלכתיים וחטיבת ביניים ממלכתית אחת. יש מעל 25 גני ילדים בשכונה וכמות גדולה של פעוטונים ומשפחתונים.
סביבה

בשכונה נמצא פארק יד לבנים, שהוא מבין הפארקים הגדולים בפתח תקווה, הכולל את גן החי, מזרקות להשתכשכות, אגם גדול עם מפלים, אנדרטה, גן שעשועים, גן לכלבים, גת קדמונית ובסביבתו של הפארק נמצאים מספר מוזיאונים.
כמו כן, ברחבי השכונה ישנם מספר פארקים וגינות מוספים כמו: גן תל-נטע, גן קדיש-לוז, גן צה"ל–ראב וגן הוורדים.
קריית המוזיאונים

בשכונה נמצאת "קריית המוזיאונים של פתח תקווה", שבה מספר מוזיאונים הכוללים את:
מוזיאון האדם והסביבה – מוזיאון מדע ייחודי שנמצא מול הכניסה הצפונית לפארק, ובתערוכותיו ניתן לגעת, לשחק ולהפעיל את המוצגים. התערוכות עוסקות באנטומיה ובפיזיולוגיה של גוף האדם, חינוך לבריאות ויחסי הגומלין בין האדם לסביבה בה הוא חי. כמו כן, המוזיאון מציע מגוון תוכניות חינוכיות לתלמידים מכיתות גן ועד חטיבה עליונה.
מוזיאון פתח תקווה לאומנות – מוזיאון לאמנות עכשווית, המציג עבודות של אמנים ישראלים ובינלאומיים במגוון מדיומים: ציור, פיסול, צילום, וידאו, קולנוע, אדריכלות, מיצב ומיצג. למוזיאון אוסף יצירות אמנות, הממחיש את התפתחות האמנות הישראלית החל משנות העשרים של המאה העשרים ועד ימינו.
בית יד לבנים – מוזיאון להנצחת זכרם של חללי מערכות ישראל וטיפול במשפחות השכולות. במוזיאון מתקיימות פעילויות חינוכיות ותרבותיות שונות למען הנצחת החללים. בנוסף, ישנו חדר זיכרון שבו תלוי לוח הנצחה, עליו חרוטים שמות חללי אותו יישוב ודפים המספרים את קורות חייהם.
הארכיון לתולדות פתח תקווה – ארכיון הכולל ארכיון מנהלי של עיריית פתח תקווה, ארכיונים פרטיים של מוסדות וארגונים הקשורים לעיר, ארכיונים אישיים של בני פתח תקווה, ואוספים. בין האוספים בארכיון נמצאים: מסמכי ועד המושבה והמועצה המקומית משנת 1903 ועד 1937, מסמכי העירייה משנת 1937 ועד היום.
הוריקן איידה

פרק זה טעון עדכון. אנא תרמו לוויקיפדיה .  עיקר המידע המצוי בפרק זה עדכני ל־3 בספטמבר 2023.
| --- | --- |

 סוג:  הוריקן
 תאריך התחלה:  26 באוגוסט 2021 
 תאריך סיום:  1 בספטמבר 2021 
 משך האסון:  26 באוגוסט 2021 – 1 בספטמבר 2021 (7 ימים) 
 עוצמה:  4 בסולם ספיר-סימפסון
 במדינות או באזורים:  לואיזיאנה, ניו יורק
 
הוריקן איידה (באנגלית: Ida) הוא ציקלון טרופי שהכה בחוף המפרץ של ארצות הברית. הוריקן איידה הוא הסופה התשיעית בעלת שם, ההוריקן הרביעי וההוריקן הגדול השני של עונת ההוריקנים האטלנטית בשנת 2021. מקורו של איידה בגל טרופי שזוהה לראשונה על ידי המרכז הלאומי להוריקנים ב-23 באוגוסט, כאשר עבר לים הקריבי והתפתח לשקע טרופי ב-26 באוגוסט. הוריקן איידה היה ההוריקן השני בעוצמתו בהיסטוריה הרשומה שהכה בלואיזיאנה, לאחר הוריקן קתרינה.
ב-27 באוגוסט, הפך הוריקן איידה לסופת הוריקן בקטגוריה 1 וב-29 באוגוסט, התעצמה הסופה לקטגוריה 4.
ב-30 באוגוסט הכה ההוריקן בלואיזיאנה שהוכרזה כ"אזור אסון", ובכמה ערים, כולל ניו אורלינס נותק החשמל. אידה היא הסופה החמישית היקרה ביותר בתולדות ארצות הברית, לאחר שגרמה לנזקים של לפחות 75.25 מיליארד דולר (נכון ל-2021), כאשר אומדן הנזק לרכוש בלואיזיאנה בלבד הוערך במעל 15 מיליארד דולר.
היסטוריה מטאורולוגית

ב-23 באוגוסט המרכז הלאומי להוריקנים (NHC) ציין לראשונה את הפוטנציאל להתפתחות ציקלון טרופי בדרום מערב הים הקריבי, הקשור לגל טרופי שנכנס לים הקריבי המזרחי באותו היום. עד 25 באוגוסט, ה-NHC העריך שיש סבירות גבוהה להתפתחות כאשר הגל נע מערבה דרך הקריביים. למחרת, הסעה של המערכת, או סופות רעמים, התהוותה בדרום ג'מייקה. בשעה 15:00 UTC ב-26 באוגוסט, NHC סיווג את המערכת כ"שקע טרופי 9", בערך 180 ק"מ מדרום-דרום-מערב ליישוב נגריל שבג'מייקה. הסיווג נבע מהתעצמות ההסעה ומרכז סחרור הסערה. עם התפתחותו, השקע נע צפון-מערבה, כשהוא מונח על ידי רכס הממוקם מעל האוקיינוס האטלנטי המערבי. גורמים נוחים להמשך התפתחות המערכת כללו מים חמימים בים הצפון-מערבי של הים הקריבי, גזירת רוח נמוכה וסביבה לחה.
נזקי הסופה > אזור הקריביים

ב-23 באוגוסט, הוריקן איידה גרם להצפות במערב ונצואלה, בהן נהרגו 20 בני אדם.